ตามคาด SCB เผยกำไร Q3/58 หด รับผลกระทบสำรองหนี้ SSI
SCB เซ็ง! กำไร Q3/58 ลดเกิน 30% เหลือ 9.02 พันลบ. จาก 1.33 หมื่นลบ. เมื่อปีก่อน รับผลกระทบหนี้ SSI ขณะที่ช่วง 9 เดือนแรกมีกำไร 3.54 หมื่นลบ. ลดลง 14% จาก 4.11 หมื่นลบ. เมื่อปีก่อน
20 ต.ค. 2558

ธนาคารไทยพาณิชย์ จำกัด (มหาชน) หรือ SCB รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย)มีกำไรสุทธิ 9.02 พันล้านบาท หรือมีกำไรสุทธิ 2.65 บาทต่อหุ้น ลดลง 32% จากช่วงเดียวกันของปีก่อนที่มีกำไรสุทธิ 1.33 หมื่นล้านบาท หรือมีกำไรสุทธิ 3.90 บาทต่อหุ้น
ขณะที่ผลการดำเนินงานช่วง 9 เดือนแรกมีกำไรสุทธิ 3.54 หมื่นล้านบาท หรือมีกำไรสุทธิ 10.41 บาทต่อหุ้น ลดลง 14% จากช่วงเดียวกันของปีก่อนที่มีกำไรสุทธิ 4.11 หมื่นล้านบาท หรือมีกำไรต่อสุทธิ 12.09 บาทต่อหุ้น
ทั้งนี้ผลการดำเนินงานดังกล่าวที่ลดลงส่วนใหญ่มาจากสำรองที่เพิ่มขึ้นอย่างมากสำหรับลูกค้าธุรกิจขนาดใหญ่ 2 ราย (บริษัท สหวิริยาสตีลอินดัสตรี จำกัด (มหาชน) หรือ SSI และ SSI-UK) ถูกจัดชั้นเป็นสินเชื่อด้อยคุณภาพในไตรมาส 3/58 และรายได้ดอกเบี้ยสุทธิที่ลดลงจากการกลับรายการรายได้ดอกเบี้ยค้างรับที่รับรู้เป็นรายได้แล้วของลูกค้าธุรกิจขนาดใหญ่ 2 รายข้างต้น
สำหรับการลดลงดังกล่าวส่วนหนึ่งสุทธิกับกำไรจำนวนมากจากการขายเงินลงทุนตราสารทุน ซึ่งเป็นผลจากการที่ธนาคารบรรเทาผลกระทบจากการตั้งสำรองจำนวนมากในไตรมาสนี้ หากไม่รวมผลกระทบจากการผิดนัดชาระหนี้ของ SSI และ SSI-UK รายได้ดอกเบี้ยสุทธิค่อนข้างทรงตัวจากปีก่อน และรายได้ที่มิใช่ดอกเบี้ยที่ไม่รวมกาไรจากเงินลงทุนจานวนมากเพิ่มขึ้นในระดับปานกลาง